**Csánig község Önkormányzatának Képviselő-testülete 2016. április 18-án megtartott ülésének jegyzőkönyvéből**

**21/2016. (IV.18.) számú határozat:**

Csánig Község Önkormányzatának Képviselő-testülete az átruházott hatáskörben hozott döntésekről szóló tájékoztatást elfogadta és tudomásul vette.

**22/2016. (IV.18.) számú határozat:**

Csánig Község Önkormányzatának Képviselő-testülete az önkormányzatnál 2015. évben végzett belső ellenőrzés megállapításairól szóló jelentést elfogadja.

**Felelős:** Joó Ferenc polgármester

 dr. Kiss Julianna jegyző

**Határidő:** azonnal

**23/2016. (IV.18.) számú határozat:**

Csánig község Önkormányzatának Képviselő-testülete elfogadja a Sárvár Térsége Többcélú Kistérségi Társulás Gyermekjóléti Szolgálat 2015. évi munkájáról szóló beszámolót.

**Felelős:** Joó Ferenc polgármester

**Határidő:** azonnal

**24/2016. (IV.18.) számú határozat:**

Csánig Község Önkormányzatának Képviselő-testületeértékesíti a tulajdonát képező, csánigi belterület 117. hrsz-ú, 1079 m2 nagyságú, lakóház, udvar megnevezésű, természetben Csánig, Kövecses u. 23. szám alatti ingatlant, és árverésre bocsátja az előterjesztés szerinti árverési hirdetmény és dokumentáció alapján.Akikiáltási árat az értékbecslés alapján 2,5 millió Ft-ban határozza meg.

A Képviselő-testület a hirdetményt 30 napon át közzé teszi a helyi képújságban, helyi honlapon, a Répce TV hirdetési lapján, és közterületi hirdetőtáblákon, valamint egyszeri alkalommal megjelenteti a Vas Népe című napilapban.

A hirdetésekhez szükséges fedezetet a 2016. évi költségvetés tartalmazza.

**Határidő:** árverésre 2016. május 26. 17.00 óra

**Felelős:** Joó Ferenc polgármester

**25/2016. (IV.18.) számú határozat:**

1. Csánig Község Önkormányzatának Képviselő-testülete úgy dönt, hogy a szúnyoggyérítési feladatok ellátására a 2016. évi költségvetésében 205.105,- forintot az általános tartaléka terhére biztosít.
2. A szúnyoggyérítési feladatok ellátására kiírt ajánlatkérési eljárásban az AERO-Komplex Kft-t (9725 Kőszegdoroszló, Fő u. 92/A.) hirdeti ki nyertesnek és felhatalmazza a polgármestert a vállalkozási szerződés aláírására.
3. Csánig Község Önkormányzatának Képviselő-testülete felhatalmazza a polgármestert, hogy indokolt esetben rendelje meg a szúnyoggyérítést.

**Felelős**: Joó Ferenc polgármester

 dr. Kiss Julianna jegyző

**Határidő**: azonnal

**26/2016. (IV.18.) számú határozat:**

Csánig Község Önkormányzatának Képviselő-testülete a répcelaki ivóvíz ellátási rendszeren 2015. évben létesített 3 db új vízbekötést nettó 341.000,-Ft értékkel, melyből Csánig községet megillető 11,6%, azaz 39.556,-Ft összeggel térítésmentesen a tulajdonába vesz.

Felhatalmazza a polgármestert, mint az ivóvíz ellátási rendszer működéséért felelős önkormányzat vezetőjét, hogy a tulajdonba vételről szóló megállapodást írja alá.

**Felelős:** Joó Ferenc polgármester

**Határidő:** 2016. április 22.